I 2012 hadde bedriftsidrettslaget på Meteorologisk institutt 47 hovedmedlemmer. I 2013 håper vi selvsagt på at enda flere melder seg inn. Medlemskap i Meteorologen BIL og deltagelse i aktivitetene er en veldig fin måte å bli kjent med andre kolleger på.

Bedriftsidrettslaget er helt avhengig av ansattes bidrag og interesse. Styret sine 7 medlemmer samt gruppelederne er i hovedsak de som bidrar til faste treninger og sosiale sammenkomster, men aktivitetsnivået er svært avhengig av oppslutningen. Derfor oppfordres alle til å betale medlemskontingenten, samt delta i så mange arrangementer som mulig.

Medlemskontingenten er: 150 kr. pr. person fra 1. januar 2012

Medlemskontingenten kan enten betales inn på konto 1600 13 28682 (merk innbetalingen med “Medlemskontingent MBIL” samt ditt navn) eller direkte til kasserer Kjetil Bjerk i idrettslaget.

Det finnes flere fordeler med å være hovedmedlem av Meteorologen BIL:

Prisen for å delta på ulike arrangementer i regi av idrettslaget er betraktelig mindre, som f.eks. inngangsprisen til den årlige skifesten.

Du vil som medlem sørge for at det er mulig å opprettholde det fine aktivitetstilbudet på instituttet. Vi trenger interesse blant de ansatte for å kunne fortsette med aktiviteter i de faste treningsgruppene, samt alle de ulike arrangementene som idrettslaget har gjennom året.